[pic] | COMISIA COMUNITĂȚILOR EUROPENE |

Bruxelles, 21.10.2009

COM(2009)547 final

RAPORT AL COMISIEI CĂTRE PARLAMENTUL EUROPEAN ȘI CONSILIU

Al 2-lea raport financiar privind execu ția financiară a Fondului European Agricol pentru Dezvoltare Rurală (FEADR) Exercițiul financiar 2008

CUPRINS

1. Procedură și monitorizare bugetară 3

2. Gestionarea creditelor și execuția financiară 5

2.1. Credite de angajament 5

2.1.1. Credite de angajament pentru programele operaționale de dezvoltare rurală 5

2.1.2. Credite de angajament disponibile pentru asistența tehnică 6

2.2. Credite de plată 6

2.2.1. Credite disponibile pentru programele operaționale de dezvoltare rurală 6

2.2.2. Credite disponibile pentru asistența tehnică 11

3. Rata execuției programelor FEADR (% din sumele alocate FEADR în 2007 și în 2008, plătite de Comisie) per stat membru 13

PROCEDURă șI MONITORIZARE BUGETARă

La 2 mai 2007, Comisia a adoptat proiectul preliminar de buget pentru exercițiul financiar 2008. Proiectul preliminar de buget pentru FEADR a fost propus autorității bugetare cu următoarele resurse financiare (în EUR):

Linia bugetară | Credite de angajament | Credite de plată |

05.040501 (Programe de dezvoltare rurală) | 12 542 462 561,00 | 9 396 700 000,00 |

05.040502 (Asistență tehnică) | 22 089 328,00 | 10 000 000,00 |

Regulamentul (CE) nr. 378/2007 al Consiliului privind modularea voluntară a plăților directe a fost adoptat la 27 martie 2007. Impactul direct asupra bugetului FEADR constă într-o creștere a creditelor de angajament cu 362 000 000,00 EUR.

Prin urmare, bugetul general pentru 2008 a fot adoptat de Parlament în a doua lectură la 13 decembrie 2007 cu următoarele sume alocate FEADR:

Linia bugetară | Credite de angajament | Credite de plată |

05.040501 (Programe de dezvoltare rurală) | 12.904.462.561,00 | 9.396.700.000,00 |

05.040502 (Asistență tehnică) | 22.089.328,00 | 10.000.000,00 |

La sfârșitul anului 2007, dintr-un total de 94 de programe FEADR, Comisia a aprobat doar 54. Celelalte 40 de programe au fost aprobate în 2008, după cum urmează:

- 25 de programe FEADR au fost aprobate la începutul anului 2008 și au beneficiat de o reportare neautomată a creditelor de angajament din anul 2007 către anul 2008, pentru o sumă totală de 1 360 517 165,00 EUR;

- 15 programe FEADR pentru care procedura de evaluare nu fusese finalizată de către Comisie înainte de sfârșitul anului 2007 au făcut obiectul unei reprogramări a tranșei 2007 pentru perioada 2008-2013 în conformitate cu punctul 48 din acordul interinstituțional privind disciplina bugetară.

Pentru aceste 15 programe FEADR, creditele înscrise în bugetul pe 2007 pentru tranșa anuală 2007 au fost anulate, iar autoritatea bugetară a aprobat, în mai 2008, un buget rectificativ pentru o sumă suplimentară de 370 376 764,00 EUR în credite de angajament, care corespunde cotei de participare din 2008 a reprogramării tranșei anuale 2007.

De remarcat că aplicarea punctului 48 din acordul interinstituțional a necesitat, de asemenea, revizuirea cadrului financiar al dezvoltării rurale, cu modificarea Deciziei 2006/493/CE a Consiliului de stabilire a valorii sprijinului comunitar pentru dezvoltarea rurală pentru perioada 2007 - 2013 și a defalcării anuale a acestuia, precum și modificarea Deciziei 2006/636/CE de stabilire, pe stat membru, a defalcării anuale a valorii sprijinului comunitar pentru dezvoltarea rurală pentru aceeași perioadă.

Situația prezentată mai sus a făcut ca valoarea creditelor de angajament disponibile în final pentru linia bugetară a programelor operaționale FEADR (cu excepția asistenței tehnice) să se ridice la 14 635 356 490,00 EUR.

De notat că, pe parcursul anului 2008, creditele de plată s-au menținut la același nivel cu bugetul adoptat de Parlament în a 2-a lectură la 13 decembrie 2007, cu excepția unui transfer total de 82 995 000,00 EUR efectuat la sfârșitul anului pentru a consolida liniile bugetare ale secțiunii „Orientare” a FEOGA. Tabelul de mai jos prezintă situația defalcată pe linii bugetare (în EUR):

Instrument financiar / linie bugetară | Creștere („+”) sau scădere („-”) a creditelor de plată disponibile (în EUR) |

FEADR (05.040501) | - 82 995 000,00 |

FEOGA-O Obiectivul 1 (05.04.02.01) și FEOGA-O Leader+ (05.040206) | + 82 995 000,00 |

Variația totală (creștere, scădere) pentru dezvoltarea rurală | 0,00 |

Capitolul următor descrie modul în care au fost utilizate aceste fonduri.

GESTIONAREA CREDITELOR șI EXECUțIA FINANCIARă

Credite de angajament

Credite de angajament pentru programele operaționale de dezvoltare rurală

Au fost utilizate toate creditele de angajament disponibile pentru tranșa 2008 (14 635 356 490,00 EUR) (ceea ce înseamnă că execuția financiară a fost de 100%) Tabelul următor prezintă sumele angajate efectiv în 2008 pentru programele FEADR, per stat membru (în EUR):

Statul membru | Valoarea creditelor de angajament utilizate în 2008 |

AT | 594 709 669,00 |

BE | 63 957 784,00 |

BG | 581 200 565,00 |

CY | 24 772 842,00 |

CZ | 392 638 892,00 |

DE | 1 186 941 705,00 |

DK | 128 937 144,00 |

EE | 95 569 377,00 |

ES | 1.548 539 790,00 |

FI | 318 959 772,00 |

FR | 959 359 146,00 |

GR | 463 470 078,00 |

HU | 537 525 661,00 |

IE | 355 014 220,00 |

IT | 1 616 756 298,00 |

LT | 248 836 020,00 |

LU | 13 661 411,00 |

LV | 300 635 734,00 |

MT | 23 962 147,00 |

NL | 72 638 338,00 |

PL | 1 932 933 351,00 |

PT | 587 531 051,00 |

RO | 1 146 687 683,00 |

SE | 277 225 207,00 |

SI | 139 868 094,00 |

SK | 286 531 906,00 |

UK | 736 492 605,00 |

Valoare totală | 14 635 356 490,00 |

Credite de angajament disponibile pentru asistența tehnică

Articolul 69 alineatul (2) din Regulamentul (CE) nr. 1698/2005 al Consiliului prevede că 0,25 % din cuantumul total al sprijinului comunitar pentru dezvoltare rurală este destinat asistenței tehnice gestionate de Comisie. În cadrul bugetului pentru 2008, valoarea creditelor de angajament disponibile în acest scop s-a ridicat la 22 089 328,00 EUR. La sfârșitul anului 2008, valoarea creditelor de angajament utilizate s-a ridicat la 5 250 376,94 EUR.

Tabelul de mai jos prezintă modul în care au fost utilizate aceste credite de angajament. Cea mai mare parte a creditelor de angajament din 2008 au fost utilizate pentru acțiuni legate de constituirea rețelei europene pentru dezvoltare rurală și de dezvoltarea sistemului informatic SFC2007.

[pic]

Credite de plată

Credite disponibile pentru programele operaționale de dezvoltare rurală

Creditele de plată din cadrul bugetului pentru 2008 pentru programele FEADR se ridică la 9 396 700 000,00 EUR. În noiembrie și decembrie 2008, 82 995 000,00 EUR din această sumă disponibilă au fost transferați pentru consolidarea liniilor bugetare 05.040201 și 05.040206 (programe FEOGA-Orientare pentru obiectivul 1 și, respectiv, pentru Leader + din perioada de programare 2000-2006).

La sfârșitul anului 2008, valoarea creditelor de plată utilizate s-a ridicat la 8 538 840 673,98 EUR, sumă utilizată după cum urmează:

Aconturi: | 2 475 706 914,50 EUR |

Rambursări în al 4-lea trimestru al anului 2006 | 21 697 817,73 EUR |

Rambursări în al 3-lea trimestru al anului 2007 | 116 058 716,24 EUR |

Rambursări în al 4-lea trimestru al anului 2007 | 1 697 255 282,24 EUR |

Rambursări în primul trimestru al anului 2008 | 1 120 239 109,02 EUR |

Rambursări în al 2-lea trimestru al anului 2008 | 1 303 099 545,58 EUR |

Rambursări în al 3-lea trimestru al anului 2008 | 1 804 783 288,67 EUR |

Valoarea totală utilizată în 2008 | 8 538 840 673,98 EUR |

Rambursările din trimestrele al 2-lea și al 3-lea ale anului 2008 pentru anumite programe (a se vedea lista următoare) se aflau total sau parțial în așteptare la sfârșitul exercițiului financiar, din cauza faptului că angajamentele din 2007 și 2008 pentru aceste programe fuseseră deja utilizate în totalitate pentru aconturile și rambursările anterioare. Tabelul de mai jos prezintă situația programelor care au epuizat creditele de angajament și pentru care plățile nu au putut fi efectuate decât la începutul anului 2009 (în EUR):

Programul FEADR - Nr. CCI | Q2 2008 (trim. al 2-lea) | Q3 2008 (trim. al 3-lea) | Total |

Vlaanderen (2007BE06RPO001) | 2 634 830,50 | 2 634 830,50 |

Nordrhein-Westfalen (2007DE06RPO015) | 10 345 809,87 | 10 345 809,87 |

Aragon (2007ES06RPO002) | 12 299 213,27 | 16 291 566,28 | 28 590 779,54 |

Asturias (2007ES06RPO003) | 1 100 082,61 | 1 100 082,61 |

La Rioja (2007ES06RPO016) | 1 046 530,71 | 1 046 530,71 |

Ireland National (2007IE06RPO001) | 95 219 252,45 | 95 219 252,45 |

Total | 12 299 213,27 | 126 638 072,42 | 138 937 285,68 |

Diferența dintre, pe de o parte, valoarea totală a creditelor de plată disponibile și, pe de altă parte, valoarea creditelor de plată utilizate și suma transferată pentru consolidarea a două linii bugetare din perioada de programare anterioară a fost de 774 864 326,02 EUR. Această sumă reprezintă o subexecuție financiară de 8,2% față de suma disponibilă în buget. Această subexecuție decurge, în principal, din faptul că declarația cheltuielilor din cel de-al treilea trimestru s-a situat sub nivelul estimărilor comunicate inițial de statele membre. Creditele respective au fost reportate în bugetul pentru 2009 prin Decizia SEC(2009) 164 a Comisiei din 13 februarie 2009 sub formă de credite C2 (credite reportate neautomat în temeiul unei decizii a Comisiei și care trebuie utilizate înainte de 31 decembrie 2009).

Graficul alăturat prezintă valoarea creditelor de plată utilizate lunar în anul 2008. Ritmul utilizării este influențat de datele de trimitere a celor patru declarații de plată pentru anul respectiv (31 ianuarie, 30 aprilie, 31 iulie, 10 noiembrie pentru declarațiile corespunzătoare trimestrelor Q4 2007, Q1 2008, Q2 2008 și, respectiv, Q3 2008).

[pic]

Tabelul de mai jos indică sumele plătite de Comisie fiecărui stat membru în decursul anului calendaristic 2008 pentru aconturile plătite și pentru rambursările cheltuielilor plătite de organismele de plăți în perioadele 16 octombrie - 31 decembrie 2007 (Q4 2007), 1 ianuarie 2008 - 31 martie 2008 (Q1 2008), 1 aprilie 2008 - 30 iunie 2008 (Q2 2008), 1 iulie 2008 - 15 octombrie 2008 (Q3 2008).

Sumele pentru Q4 2006, care corespund cheltuielilor declarate de statele membre pe baza dispozițiilor tranzitorii ale Regulamentului (CE) nr. 1290/2005, se plătesc de îndată ce Comisia adoptă programele corespunzătoare, motiv pentru care s-au efectuat plăți și în 2008. Aceste plăți vizează programe neaprobate încă la sfârșitul exercițiului financiar 2007 și care au făcut obiectul unei reprogramări (articolul 48 din acordul interinstituțional) sau al unei reportări neautomate de credite de angajament din 2007 în 2008.

Sumele pentru Q3 2007 (plătite în perioada 1 iulie 2007 - 15 octombrie 2007) sunt destinate unor programe care și-au epuizat creditele de angajament pentru 2007 și au fost plătite cu credite din 2008.

[pic]

În 2008, valoarea totală a rambursărilor (plăți intermediare) se ridică la 6 063 133 759,48 EUR, iar cea a aconturilor, la 2 475 706 914,50 EUR.

În ceea ce privește evoluția față de 2007, tabelul de mai jos indică o creștere foarte semnificativă (+ 40,43%) a plăților efectuate în beneficiul statelor membre. Această creștere se explică prin faptul că valoarea rambursărilor a crescut cu peste 100% în 2008 (+ 155,21%), în timp ce valoarea aconturilor a scăzut într-o mai mică măsură (- 33,18%). Scăderea valorii aconturilor decurge din faptul că mai mult de jumătate dintre acestea fuseseră deja plătite în 2007. Creșterea puternică a valorii rambursărilor rezultă, la rândul său, din implementarea progresivă a programelor de dezvoltare rurală în statele membre.

[pic]

Credite disponibile pentru asistența tehnică

În cadrul bugetului din 2008, valoarea creditelor de plată disponibile inițial în acest scop se ridică la 10 000 000,00 EUR. În exercițiul de transfer global 2008 efectuat de DG BUDG, 2 000 000,00 EUR au fost transferați spre o altă linie bugetară, în afara perimetrului dezvoltării rurale. La sfârșitul anului 2008, valoarea creditelor de plată utilizate s-a ridicat la 3 455 471,11 EUR.

Tabelul de mai jos prezintă sumele plătite per linie bugetară, precum și principalele realizări, în special crearea rețelei europene pentru dezvoltare rurală și observatorul pentru zonele rurale.

[pic]

De remarcat că o parte din creditele de plată utilizate în 2008 pentru linia bugetară corespunzătoare dezvoltării sistemului informatic SFC 2007 (316 624 EUR) provin din angajamente făcute în 2007.

ANALIZA PER AXĂ ȘI PER MĂSURĂ FEADR A SUMELOR DECLARATE DE ORGANISMELE DE PLĂȚI ALE STATELOR MEMBRE

Tabelul de mai jos prezintă cheltuielile declarate de statele membre per măsură de dezvoltare rurală în 2007 (din Q4 2006 până în Q3 2007), în 2008 (din Q4 2007 până în Q3 2008), comparația acestora cu cheltuieli similare efectuate de la începutul programelor (din Q4 2006 până în Q3 2008) și cu sumele care figurează în planurile de finanțare 2007-2013 (în milioane EUR). Comparația respectivă arată în ce măsură execuția reală pe teren corespunde estimărilor stabilite în cadrul programelor.

Pentru anul 2008, reiese că din aceste sume 21,3% corespunde cheltuielilor aferente unor măsuri din cadrul axei 1, 75,0%, cheltuielilor aferente unor măsuri din cadrul axei 2 și 1,9%, cheltuielilor aferente unor măsuri din cadrul axei 3. Acest profil prezintă diferențe semnificative față de planul financiar în vigoare la sfârșitul lunii decembrie 2008 pentru întreaga perioadă 2007-2013 (34% pentru axa 1, 43,7% pentru axa 2 și 13,4% pentru axa 3).

Această situație se explică în mare parte prin natura măsurilor din cadrul axei 2, finanțate adesea fie pe baza unor contracte în curs din perioada de programare anterioară, fie prin intermediul unor plăți anuale. Dimpotrivă, în ceea ce privește axele 1 și 3, întârzierea se explică prin faptul că aprobarea proiectelor de investiții (publicarea condițiilor de acordare, primirea cererilor din partea potențialilor beneficiari, procedura de selecție etc.) și execuția acestora necesită o procedură mai îndelungată.

Echilibrul dintre axe, prevăzut în strategia de dezvoltare a fiecărui program, se va realiza pe măsură ce avansează implementarea programelor FEADR. De fapt, dacă se face o comparație între procentajele din 2008 și cele din 2007, se observă deja o evoluție în acest sens; de exemplu, axa 2 a trecut de la 81,6% din cheltuielile declarate în 2007, la 75,0% în 2008, în timp ce axa 1 indică o evoluție în sens invers, trecând de la 16,0 % în 2007, la 21,3% în 2008.

[pic]

RATA EXECUțIEI PROGRAMELOR FEADR (% DIN SUMELE ALOCATE FEADR ÎN 2007 șI ÎN 2008, PLăTITE DE COMISIE) PER STAT MEMBRU

Graficul de pe pagina următoare prezintă nivelul plăților FEADR de la începutul perioadei de programare, inclusiv sumele plătite de statele membre pentru ultimul trimestru al anului 2008 (și, prin urmare, rambursate de Comisie în contul bugetului pe 2009), în comparație cu alocările pentru 2007 și 2008. Nivelul respectiv se situează la 71,7% pentru ansamblul programelor FEADR.

Din grafic reiese că toate programele, cu excepția a 4 dintre acestea (Malta, Lituania, Bulgaria și Letonia) au cheltuit, per stat membru, peste 50% din valoarea cumulată a angajamentelor din 2007 și 2008.

Pe de altă parte, 5 țări (Irlanda, Franța, Luxemburg, Austria și Belgia) au declarat cheltuieli care depășesc valoarea cumulată a tranșelor 2007 și 2008, iar această depășire a trebuit plătită în contul angajamentului anual din 2009.

[pic]